Foto: Adliya vazirligi matbuot xizmati Adliya vazirligi tomonidan “Muloqot ” jamoat birlashmasi davlat ro‘yxatidan o‘tkazildi. Vazirlik matbuot xizmati shu haqida xabar berdi. Mazkur tashkilotning asosiy maqsadi tashkilot a’zolarining fuqarolik, ma’naviy, iqtisodiy, ijtimoiy va madaniy huquqlari hamda erkinliklarini ro‘yobga chiqarish va himoya qilish hisoblanadi. 2018 yil 27 aprel kuni vazirlik tomonidan “Muloqot” jamoat birlashmasi ijrochi direktori Safarov Yorqul Halilovichga tashkilotni davlat ro‘yxatidan o‘tganligi to‘g‘risidagi guvohnoma topshirildi va tashkilotning kelgusidagi faoliyatiga muvaffaqiyatlar tilandi.